OBAVIJEST PODNOSITELJIMA PRIJAVA ZA STAMBENO ZBRINJAVANJE KOJI SU PODNIJELI ZAHTJEV PRIJE 2023. GODINE

Pozivaju se podnositelji prijava za stambeno zbrinjavanje koji se već nalaze na Listi prvenstva, da ažuriraju svoje podatke u slučaju eventualnih promjena koje mogu utjecati na bodovanje, sukladno članku 83. stavku 1. Zakona o općem upravnom postupku („Narodne novine“, br. 47/09 i 110/21), te članku 16. stavku 9. Zakona o stambenom zbrinjavanju na potpomognutim područjima („Narodne novine“, br. 106/18 i 98/19).

Pri tome posebno skrećemo pažnju na slijedeće kriterije za bodovanje, sukladno Uredbi o kriterijima za bodovanje prijava za stambeno zbrinjavanje („Narodne novine“, br. 14/19):

* točka 2. Uredbe – bodovanje prema broju predškolske djece ili djece koja se redovito školuju: ukoliko je dijete punoljetno, ali se i dalje nalazi na redovnom školovanju, potrebno je dostaviti potvrdu o istom;
* točka 3. Uredbe – prosječna primanja: ukoliko se podnositelj prijave ili netko od članova obitelji nalazi na radu u inozemstvu, potrebno je dostaviti podatke o primanjima iz te zemlje;
* točka 5. Uredbe – prebivanje na području grada/općine za koju su predali prijavu za stambeno zbrinjavanje: u slučaju promjene prebivališta, što može utjecati na dodijeljene bodove, potrebno je dostaviti nova uvjerenja o prebivalištu za sve članove;
* točka 6. Uredbe – stambeni status: ukoliko su ostvareni bodovi temeljem ugovora o najmu ili izjave o stanovanju, potrebno je potvrditi navedeni kriterij ukoliko je došlo do promjene (novi ugovor ili izjava);

Rok za ažuriranje podataka je 10. veljače 2023. godine. Ukoliko u navedenom roku ne dostavite tražene podatke, a u slučaju da iz stanja spisa ili podataka pribavljenih iz službenih evidencija ovo tijelo utvrdi da je došlo do promjene činjenica koje mogu utjecati na bodovanje, bodovi ostvareni temeljem tih činjenica, mogu biti oduzeti. Napominjemo kako je stranka dužna voditi brigu o svom zahtjevu, te ažurirati podatke temeljem kojih ostvaruje određene bodove.

Također, ukoliko je stranka odustala od zahtjeva za stambeno zbrinjavanje ili se već stambeno zbrinula na neki drugi način, molimo dostavu očitovanja o tome, kako bi se obustavio konkretni postupak.

Podatke dostaviti osobno, na e-mail: stambeno.zbrinjavanje@licko-senjska.hr ili poštom na slijedeću adresu: Ličko-senjska županija, Upravni odjel za zdravstvo, socijalnu politiku, demografiju i mlade, te stambeno zbrinjavanje, Dr. Franje Tuđmana 4, Gospić.

Gospić, 16. siječnja 2023. godine

 **UO ZA ZDRAVSTVO, SOCIJALNU**

 **POLITIKU, DEMOGRAFIJU I MLADE**

 **TE STAMBENO ZBRINJAVANJE**